বিষমতারা
বিষমতারা (ইংরেজি: variable star) হলো সেই ধরনের নক্ষত্র যাদের পৃথিবী থেকে দেখা উজ্জ্বলতার আপাত মান পরিবর্তনশীল। স্বকীয় বা জ্যামিতিক কারণে উজ্জ্বলতার এই তারতম্য হতে পারে। বিষমতারাকে দুইটি ভাগে ভাগ করা হয়েছে। অন্তর্ণিহিত বিষমতারা হচ্ছে এমন তারা তার নিজস্ব গঠনই যারা উজ্জ্বলতার তারতম্যের কারণ। যেমন, নির্দিষ্ট সময়ের পর পর নক্ষত্রের স্ফিত হওয়া বা সংকুচিত হওয়া। বহিঃর্ণিত বিষমতারা হচ্ছে এমন তারা যার আলোর পরিমানের আপাত তারতম্যের কারণ হল তার থেকে বিচ্ছুুরিত আলোর পরিমানের পরিবর্তন। নক্ষত্রটিকে ঘিরে যদি আর কোন মহাজাগতিক বস্তু যেমন, একটি ছোট নক্ষত্র প্রদক্ষিণরত থাকে তবে তা থেকে ছড়িয়ে পড়া আলো বাধাপ্রাপ্ত হয়। অনেক নক্ষত্রই, প্রকৃতপক্ষে প্রায় সব নক্ষত্রেরই উজ্জ্বলতার তারতম্য দেখা যায়। এমনকি আমাদের সূর্যও প্রতি ১১ সৌরচক্রে একবার ০.১% উজ্জ্বলতার তারতম্য দেখা যায়।